Weekendul Copiilor în Curtea Primăriei 1
2026-06-21 10:00 - 20:00 (Europe/Bucharest) | Primăria Sectorului 1, Bulevardul Banu Manta 9, 011222 București, București, Sector 1, 011222, Romania
Urmează primul weekend al vacanței de vară, iar curtea Primăriei Sectorului 1 se transformă într-un loc plin de energie, joc și bucurie pentru cei mici!

Vă așteptăm alături de familie la Weekendul Copiilor în Curtea Primăriei, un eveniment dedicat mișcării, creativității și timpului petrecut împreună.

Șah de grădină și șah clasic
Fotbal și fotbal de masă cu picioare
Baschet și provocări sportive
Volei, badminton și tenis
Jocuri de țintă și concursuri distractive
Ateliere de pictură
Tatuaje temporare pentru cei mici

Program:
• Vineri: 16:30 – 20:00
• Sâmbătă: 10:00 – 20:00
• Duminică: 10:00 – 20:00

Primul weekend al vacanței merită să fie plin de zâmbete, prieteni noi și amintiri frumoase. Vă așteptăm în curtea Primăriei Sectorului 1 pentru trei zile de distracție și activități pentru toate vârstele!

Favorite

WishFest - Festivalul lampioanelor pe apă
2026-06-21 10:00 - 22:00 | Parcul I.O.R., București 030453, București, Sector 3, 030453, Romania
Emoția revine la WishFest 2026!
Pe 20–21 iunie, în Parcul Titan (I.O.R. – Zona „Calul Titanilor”, Scena Mare), te invităm să trăiești WishFest 2026 – ediția dedicată EMOȚIEI.Un festival unde nu vii doar să privești, ci să simți: bucurie, dor, speranță, recunoștință, iubire.
La WishFest, fiecare lampion aprins pe apă devine o emoție spusă fără cuvinte.O dorință lăsată să plutească.Un gând care prinde lumină.
Seri calde de vară, muzică live care atinge sufletul, oameni dragi aproape și mii de lampioane plutind ușor pe lac – toate se întâlnesc într-un moment colectiv de emoție pură, pe care îl trăim împreună.
WishFest nu este doar un festival.Este locul unde emoțiile se adună, se aprind și se lasă purtate mai departe.
Respect pentru natură & emoții curateWishFest rămâne un eveniment responsabil și sustenabil:– lampioanele sunt realizate din materiale prietenoase cu mediul– la finalul fiecărei seri, acestea sunt colectate din lac și trimise la reciclare– asigurăm colectare separată a deșeurilor pentru participanți și comercianți– sprijinim partenerii în găsirea alternativelor la deșeurile nereciclabile
Achiziționează lampionul de aici https://wishfestival.ro/locatii/bucuresti
Ai la dispoziție 3 tipuri de kit-uri, gândite pentru emoții diferite Lampion kit – 59.99 RON Creative kit – 119.99 RON Family kit – 155 RON
Atenție! Kit-urile sunt în număr limitat.Prețul afișat este valabil exclusiv pentru achiziția online, așa că îți recomandăm să îți rezervi locul cât mai curând.
Perioada: 21 – 22 iunie Locația: Parcul Titan, zona Calul Titanilor Intrarea este liberă Eveniment kids & pets friendly
Notă de informare – date cu caracter personal: În cadrul evenimentului WishFest – Festivalul Lampioanelor pe Apă, pot fi realizate fotografii și materiale video de tip eveniment, ce pot fi publicate pe site-ul oficial și pe canalele de comunicare ale partenerilor. Participanții care nu doresc să apară în astfel de materiale sunt rugați să anunțe echipa WishFest în zona de vânzare a lampioanelor, iar noi vom respecta opțiunea exprimată.
Pe curând,Echipa WishFest
Favorite

Magie cu Ioan Sâmbotin de la S Moments
2026-06-21 10:30 - 11:30 | Salina by ABC, Strada Delea Nouă 15, București 030924, București, Sector 3, 030924
Un nou spectacol de magie imersivă îi așteaptă pe micuții exploratori la Salina by ABC! 🪄
Alături de magicianul Ioan Sâmbotin de la “S Moments”, copiii vor deveni magicieni, pornind într-o aventură pe care nu o vor uita prea curând!
Împreună vor învăța cum se construiește un truc de magie, se vor bucura de numeroasele momente artistice ale magicianului și de interacțiuni care le vor hrăni curiozitatea.
Recomandat copiilor între 2 și 7 ani, spectacolul este o ocazie minunată de a îmbina
distracția cu timpul de calitate în familie, într-un decor special cu aer curat și sarea
vindecătoare din mina de la Praid și de Himalaya.
Pentru că locurile sunt limitate, te invităm să rezervi biletele din timp și să te pregătești pentru o aventură distractivă alături de micuțul tău.
Vă așteptăm cu bucurie la salinoterapie cu veselie!
Cumpără un bilet copil (65 de lei) + un bilet adult însoțitor (70 de lei) și oferă-i copilului tău o experiență completă: spectacol, veselie și sănătate, toate împachetate într-o experiență captivantă!
În cazul în care nu se atinge numărul minim de 10 copii înscriși, evenimentul ar putea fi amânat. În această situație, aveți opțiunea de a primi înapoi suma achitată pentru bilete sau de a reprograma participarea pentru săptămâna viitoare, conform disponibilității.
Înainte de a face rezervarea, verifică cu medicul de familie dacă tu sau micuțul tău aveți contraindicații pentru salinoterapie.
* Prețul biletului este pentru un copil.
**Recomandat pentru copiii cu vârsta între 2 și 7 ani
***Locurile sunt limitate! Capacitate salinei este de 20 de părinți
****Sună & WhatsApp pentru achiziția biletelor: 0733 809 377
Favorite

Oul Micului Bufniță
2026-06-21 10:30 - 11:30 | Cabinet Individual de Psihologie Irina Cosma, Strada Didițel 7, București 040337, București, Sector 4, 040337
Duminică, 21 iunie, ora 10:30 vă invităm la spectacolul atelier”Oul Micului Bufniță”. Vârsta recomandată 2-7 ani.Oare ce ascunde el? Un pui de râmă lipicioasă, o furnică, un pui de pinguin, sau de crocodil, sau unul de dragon? Sau poate un pui de Râmuță Furni-Pingo-Drago-Crocofant??!Vino să vezi, o poveste perfectă pentru micile ființe de pretutindeni, despre venirea pe lume a unui frățior sau surioare.În final fiecare copil va crea un pui de bufniță și ne vom juca cu toată recuzita.INFO:Durata: maxim 1h,Cost: 100 lei/ copil și părinte /25 lei al doilea adult150 lei frați/surori și părinteLocație: Cabinet Individual de Psihologie Cosma Irina,Strada Didițel 7, sector 4, București, RomâniaRezervări anticipate: teatrulmititel@gmail.com sau prin mesaj privat/WhatsApp la numărul de telefon 0721508892
Favorite

Yoga Copil - Părinte
2026-06-21 10:30 - 11:30 | Ekam Yoga Studio, Dacia Bd 56, București 020061, București, Sector 2, 020061, Romania
YOGA COPIL & PĂRINTE – TEMA: ZBOR
Cum ar fi să descoperi yoga împreună cu copilul tău?
Te invităm la o clasă specială de Yoga Copil & Părinte, organizată cu ocazia Zilei Internaționale a Yoga, dedicată copiilor cu vârste între 6 și 10 ani și adulților care își doresc să petreacă timp de calitate alături de cei mici.
Pregătește-te pentru o clasă diferită de cea de yoga pentru adulți, pentru ca vom face:
• posturi de yoga adaptate vârstei
• jocuri și provocări de echilibru
• exerciții de respirație prin joacă
• activități copil–părinte care încurajează cooperarea și încrederea
• multă mișcare, creativitate și voie bună
În yoga pentru copii, joaca este limbajul prin care învățăm. Iar atunci când părinții participă alături de cei mici, experiența devine și specială.
👧 Vârsta copiilor: 6–10 ani
📅 Duminică, 21 iunie 2026
🕙 Ora 10:30
⏱️ Durata: 45 minute
📍 Ekam Yoga Studio
Bd. Dacia 56, București
🎁 Participarea este GRATUITĂ pe baza de ÎNSCRIERE
📲 Înscrieri:
WhatsApp: 0744 534 331
🌐 Rezervări online:
Programari Clase Grup

Abia așteptăm să ne luăm zborul împreună!
Favorite

Picnic & Paint
2026-06-21 10:30 - 12:30 | Sara Land, Sos. Garii, nr.116, Poșta, Cernica, Romania, Cernica, Romania, 077035, București, Cernica, 077035, Romania
Picnic & Paint la Sara Land!

O experiență completă de vară pentru cei mici! Începem cu un atelier creativ în care copiii își vor picta propria trăistuță textilă, pe care o vor lua acasă, iar apoi continuăm cu distracție și bălăceală în aer liber.

Din partea noastră, copiii vor primi apă, mere și biscuiți.

21 Iunie
Sara Land – Cernica
Pentru copii între 4 și 8 ani

10:30 – 11:30 – Atelier de pictat trăistuțe
11:30 – 12:30 – Bălăceală și joacă în aer liber

95 RON/copil (toate materialele incluse)

Înscrieri: 0741 099 494

Creativitate, joacă, apă, soare și multe zâmbete într-o singură experiență! Locurile sunt limitate!

Favorite

New Urban Habits
2026-06-21 10:30 - 22:00 | Parcul Național, Strada Arhitect Hârjeu 61, București, București, Sector 2, 022103, Romania
𝐏𝐞𝐬𝐭𝐞 𝟐𝟎 𝐝𝐞 𝐰𝐨𝐫𝐤𝐬𝐡𝐨𝐩𝐮𝐫𝐢 𝐠𝐫𝐚𝐭𝐮𝐢𝐭𝐞 𝐯𝐚̆ 𝐚𝐬̦𝐭𝐞𝐚𝐩𝐭𝐚̆ 𝐥𝐚 𝐧𝐞𝐰 𝐔𝐫𝐛𝐚𝐧 𝐇𝐚𝐛𝐢𝐭𝐬 𝟐𝟎𝟐𝟔!

𝑪𝒖𝒎 𝒂𝒓𝒂𝒕𝒂̆ 𝒐𝒓𝒂𝒔̦𝒖𝒍 𝒗𝒊𝒊𝒕𝒐𝒓𝒖𝒍𝒖𝒊? Cum putem avea cartiere mai verzi, spații publice mai prietenoase și un stil de viață mai sustenabil?

Pe 20 și 21 iunie, la Amfiteatrul Mihai Eminescu, aveți ocazia să participați la zeci de ateliere interactive dedicate tuturor vârstelor. De la biodiversitate urbană și economie circulară, până la mobilitate activă, educație urbană, creativitate, comunitate și activități pentru copii, programul festivalului new Urban Habits 2026 aduce experiențe practice și idei care pot transforma orașul în care trăim.

𝐏𝐚𝐫𝐭𝐢𝐜𝐢𝐩𝐚𝐫𝐞𝐚 𝐞𝐬𝐭𝐞 𝐠𝐫𝐚𝐭𝐮𝐢𝐭𝐚̆
Ateliere pentru adulți, tineri și copii
Locurile sunt limitate și necesită înscriere

20–21 iunie 2026
Amfiteatrul Mihai Eminescu

Rezervă-ți locul și descoperă programul complet:
newurbanhabits.com

Vino să înveți, să experimentezi și să faci parte din conversația despre viitorul Bucureștiului!

EDUCATE ZIUA 2 21 IUNIE
11:00–12:00 Little garden lab (atelier pentru copii) Ioana Petrache
11:00–12:00 Tur civic în cartierul Vatra Luminoasă Străzi pentru Oameni
11:00–14:00 Caring for shadow Christiane Feuerstein
11:00–14:00 Rethinking Bucharest streets through Dutch design principles Chris Bruntlett
13:00–14:00 Behaviour-change lab Miruna Drăghia
14:00–15:00 Orașul tău pe Harta Reciclării Angela Boghiu, Andrei Bucureci
14:00–15:00 Horticultură urbană sustenabilă Ioana Petrache
14:00–15:00 Catch the Sun Julien Deltour, Climatosfera
15:00–16:00 Green investment simulation game Ana Dragomir
15:00–16:00 The bicycle as an urban gesture i’Velo, Green Revolution
15:30–16:30 Future Prepared Ciprian Sipoș
16:00–17:00 Personalising everyday forms through upcycling & stencils Ingrid Maschek, Andreea Oprișan, BMRE
17:30–18:30 Vânătoare de comori arhitecturale Ana Rubeli
Favorite

Atelier distractiv de limba franceză (3-6 ani)
2026-06-21 10:45 - 11:45 | Wonderversity, Strada Frosa Sarandy 1, București 011231, București, Sector 1, 011231, Romania
🇫🇷 Bonjour! Limba franceză se învață ușor și cu zâmbetul pe buze, la atelierele distractive pentru copii.
Când și unde ne vedem?
🗓️ Duminică: 21 iunie
🥐 ora 10:45-11:45: atelier distractiv pentru copiii 3-6 ani
📍 Wonderversity: str. Frosa Sarandy, nr. 1, bl. 33, sc. A, et. 6, ap. 24, sector 1

📚 Atelierele au continuitate, întrucât sunt gândite sub forma unui curs distractiv pentru copii.
⭐️ Tariful este de 80 lei/atelier și include materialele didactice, fructe, gustări, apă, ceai.
🔖 Abonamentul de 4 ateliere distractive este 280 lei, iar valabilitatea acestuia este de 60 zile. Atelierele se pot cumula cu cele de germană și engleză.
☕️ Părinții se pot relaxa la un ceai sau o cafea, din partea casei.

IMPORTANT
📌 Puteți participa la ateliere în fiecare săptămână sau doar atunci când aveți disponibilitate, cu o REZERVARE a locului în prealabil (pentru unul sau mai multe ateliere).
📌 Dacă v-ați înscris la un atelier, dar nu mai reușiți să ajungeți, vă rugăm să anunțați cu cel târziu o zi înainte.
❗️ Dacă cel mic prezintă semne de boală sau nu se simte bine înainte de atelier, anunțați cât de curând se poate și NU îl aduceți în colectivitate.

Înscrieri și alte detalii:
📲 0745 829 532
📨 info@wonderversityedu.com
💻 wonderversityedu.com
💌 Limba franceză e mai distractivă împreună!

Favorite

Cei trei purceluși
2026-06-21 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
O revenire la tradiţie. Spectacolul de la Ţăndărică reprezintă revenirea la una din tradiţiile teatrului de păpuşi, marioneta cu fire lungi, cu pasarelă. Punerea în scenă se bazează pe povestea clasică pe care o respectă, dar toate aventurile celor trei purceluşi sunt privite cu ironie.
Favorite

Atelier Interactiv cu Șerpi și Șopârle
2026-06-21 11:00 - 12:00, 2026-06-21 13:00 - 14:00 | Reptiland, Bulevardul Expoziției, București 012244, București, Sector 1, 012244
Curajul de a descoperi începe cu o atingere…

Vino la „Atelierul Interactiv cu Șerpi și Șopârle” unde frica se transformă în curiozitate, iar curiozitatea în fascinație.

Vei vedea reptilele de aproape, vei învăța cum trăiesc și te vei bucura de o interacțiune ghidată, sigură și plină de surprize.
Este mai mult decât un atelier – este o întâlnire cu natura, trăită cu emoție și curiozitate.

Reptiland București
21 iunie 2026
11:00 / 13:00
Cumpără bilet – locurile sunt limitate: https://bilete.reptiland.ro/…/acces-atelier-interactiv…/

Potrivit pentru întreaga familie
Vino să vezi natura altfel!

Favorite

Teatru de păpuși „Povestea unui dinozaur”
2026-06-21 11:00 - 12:00 | Supernova Alexandriei, București, Șoseaua Alexandriei 152, Bucuresti 051543, București, Sector 5, 051543, Romania
Dinozaurii dau startul distracției la Supernova Alexandriei!
Duminică, 21 iunie, de la ora 11:00, aventura jurasică începe cu povești, joacă și personaje îndrăgite.
Activități pregătite: Teatru de păpuși „Povestea unui dinozaur” Animații pentru copii și mascota Cosmo Face painting Baloane modelate
Accesul este gratuit.
Te așteptăm la Supernova Alexandriei pentru o aventură preistorică alături de Cosmo!

Favorite

Motanul încălțat
2026-06-21 11:00 - 12:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
5 ani+
„Motanul încălțat”, una dintre cele mai frumoase povești ale copilăriei, revine în atenția micilor spectatori, cu un nou concept creativ, plecând de la celebrul text scris de Charles Perrault. Din sala tronului, până la castelul căpcăunului, de la răspântii de drumuri, până pe câmpii însorite, copiii vor călători imaginar alături de fermecata felină, se vor implica în întâmplări și vor încerca trăiri variate. Însă voiajul propus de prezenta dramatizare nu este doar unul în lumea basmelor, ci și a ideilor. Importanța recunoștinței devine, în acest sens, mesajul principal al punerii în scenă.
„Curajul, generozitatea și umorul Motanului, însoțit de spiritul său ludic, îi vor cuceri pe loc pe copii. Va fi un spectacol plin de culoare, numere de pantomimă, proiecții animate și momente coregrafice. Spațiul de joc modern, aplombul și entuziasmul interpretării actoricești sunt doar câteva dintre <<ingredientele>> care vor garanta succesul reprezentațiilor” – declară regizorul Toma Hogea.
Interactiv, captivant și cu un final complet schimbat, „Motanul încălțat” ne reamintește unul din scopurile de bază ale teatrului pentru copii: de a transmite, prin mijloace adaptate, valori simple, dar esențiale, cum este, în cazul de față, aprecierea ajutorului primit.
Favorite

Ariciul și Țestoasa Uriașă
2026-06-21 11:00 - 12:00 | Nest Hub, Fantanica 38, București 021803, București, Sector 2, 021803, Romania
Un pui de vulpe naiv, încrezut și obraznic pleacă din vizuina sa la vânătoare, fără voia Vulpoiului, pentru că se săturase să tot mănânce iepure. Moș Martin (cel mai vechi locuitor al pădurii), la rugămintea Vulpoiului, îl are în pază pe acest Pui de Vulpe, pentru a nu i se întâmpla vreun rău.
Însă, cu toată grija sa, Puiul de Vulpe, dorind atât de mult să vâneze o Țestoasă Uriașă sau un Pui de Arici, devine el însuși păcălit de către Țestoasă și de către Arici.

Un final cu morală pentru cei care cred că știu totul, dar înțeleg, după o pățanie, că mai au multe de învățat.
Actorii vor da viață personajelor: Vulpoiul, Moș Martin, Puiul de Vulpe, Țestoasa și Ariciul.
Spectacol de teatru interactiv recomandat copiilor cu vârsta de peste 3ani.
Durata: 45 de minute
Un spectacol organizat în cadrul programului cultural Caravana cu Spectacole @ Nest Hub (Strada Fântânica nr. 38, Sector 2).
Powered by Caravana cu Spectacole
#caravanacuspectacole
Alte mențiuni:

Pentru copiii cu vârsta de peste 1 an se achită bilet. Se achită bilete atât pentru copii cât și pentru părinți
Vă rugăm să vă prezentați la locație cu 30 de minute înainte de începerea spectacolului pentru a vă ocupa locurile preferate.

Favorite

Unde au dispărut rățuștele năzdrăvane?
2026-06-21 11:00 - 12:00 | Opera Comică pentru Copii, Calea Giulești 16, București 060276, București, Sector 6, 060276
Unde au dispărut rățuștele năzdrăvane?
+3 ANI
60 min
Balet

Spectacol susținut de dansatorii Școlii de Balet Jaqueline

Ce faci când dispar rățuștele de la fermă? Dai vina pe vulpi… sau pornești într-o aventură plină de dans? Unde au dispărut rățuștele năzdrăvane? O după-amiază liniștită la fermă se transformă într-o aventură plină de culoare, dans și surprize! Când rățuștele jucăușe dispar fără urmă, fermierul Gabi pornește într-o căutare… nu tocmai organizată, dar cu siguranță plină de peripeții. În drumul său, întâlnește o lume fascinantă: albine harnice, pisici elegante, fluturi jucăuși, iepurași grăbiți, broaște țestoase liniștite, bufnițe înțelepte, suricate, sticleti, colibri și chiar zâne misterioase care îl ajută să nu-și piardă speranța. Toată lumea bănuiește cine este vinovatul… dar adevărul este cu totul neașteptat! Un spectacol de balet cu copii și pentru copii plin de energie, umor și magie, în care fiecare personaj prinde viață prin dans. O poveste despre curiozitate, prietenie și bucuria de a descoperi lumea dincolo de gard. Un final vesel care îi va face pe toți să zâmbească

Favorite

Povestea celor trei purceluși - Teatru de păpuși pentru copii
2026-06-21 11:00 - 12:00 | Restaurant LA MAMA Clubul Țăranului Român, Strada Monetăriei 3, București 011216, București, Sector 1, 011216
Un spectacol muzical plin de joacă, emoție și hohote de râs!
Nunu, Nini și Nana sunt trei purceluși veseli, năzdrăvani și tare pofticioși de joacă. Toată ziua se joacă, cântă și inventează jocuri noi… până când natura începe să se schimbe, frigul se apropie, iar prin pădure își face apariția temutul (dar foarte caraghiosul) Lup Lulu.

Nana, cea mai mică, dar și cea mai isteață dintre purceluși, înțelege că distracția e minunată, dar munca, grija și lucrul în echipă sunt la fel de importante.
Frații ei nu sunt însă prea convinși… fiecare vrea propria căsuță, construită cât mai ușor și cât mai repede.
Ce poate ieși din asta? Paie, crengi, cărămizi… și o mulțime de situații amuzante!
Cu cântece antrenante, personaje savuroase, replici care stârnesc râsul și multă interacțiune cu copiii din sală, povestea clasică a celor trei purceluși capătă o formă nouă, plină de energie și culoare.
Iar Lupul Lulu? Nu este chiar atât de fioros pe cât se crede…
Un spectacol despre curaj, responsabilitate, spus pe înțelesul celor mici, dar savurat din plin și de cei mari.
Un final vesel, o lecție importantă și o invitație la cântat și joacă pentru toată sala – pentru că, până la urmă, poveștile frumoase se trăiesc cel mai bine împreună.
Spectacol de teatru de păpuși recomandat copiilor cu vârsta de peste 3 ani. Durata: 45 minute
Un spectacol pus in scenă in cadrul programului cultural Caravana cu Spectacole la Clubul Țăranului – La Mama – Intrarea Monetariei nr. 3, Muzeul Tăranului Român

Powered by Caravana cu Spectacole
#caravanacuspectacoleAlte mențiuni:

Prețul unui bilet este pentru întreaga masă și include numărul de locuri aferent.

Se achită locuri la mese atât pentru părinți cât și pentru copiii cu vârsta de peste 1 an.

Favorite

Cufărul cu povești
2026-06-21 11:00 - 12:00 | nJoy Garden & Club, Șoseaua Mihai Bravu 223, 030301 București, București, Sector 3, 030301, Romania
Părinți, pregătiți-vă pentru o aventură care bate orice episod de desene animate.
„Cufărul cu povești” e genul acela de aventură care începe simplu… și se transformă într-o lume în care orice e posibil.

Didi și Dodo descoperă un cufăr misterios care șoptește povești, ascunde surprize și parcă spune: „Hai, curaj… deschide-mă!”

De aici începe haosul frumos:
lumi fantastice
personaje neașteptate
mult umor
provocări amuzante
și o aventură în care copiii nu stau cuminți pe scaun — devin parte din poveste.

Pentru cei mici e o experiență plină de imaginație și râsete.
Pentru părinți e reminder-ul că magia încă există.

„Cufărul cu povești” combină teatrul interactiv, jocul și improvizația într-un spectacol super dinamic, creat special pentru atenția și energia copiilor.

Duminică, 21 iunie 2026
Ora 11:00
nJOY Garden & Club
(Șoseaua Mihai Bravu nr. 223)

50 de minute de aventură, exact cât trebuie ca să plecați acasă cu replici repetate zile întregi

Cu:
Cristiana Ioniță / Iulian Sfircea
și Eduard Cîrlan

Regia: Tim McAllister

Deschideți cufărul pe propria răspundere.
Există riscul să plecați cu chef de joacă și imaginația activată la maximum.

Favorite

Bilet de vacanță - Atelier de lectură și joacă conștientă
2026-06-21 11:00 - 12:30 | Cloud98 Coffee, Strada Vasile Lascăr 98, București 020505, București, Sector 2, 020505, Romania
10% reducere dacă spui #stiudelasorina

Duminica, 21 Iunie, h: 11.00am ne intalnim pentru a da startul vacantei de vara.
Vom citi cartea Sepci de Vanzare de la @editura.arthur si ne vom amuza teribil sa aflam o poveste clasica a unui vanzator ambulant care a avut parte de o intamplare tare neobisnuita. Iar de aici, vom pregati un spectacol de costume improvizate in care copiii vor fi actorii iar parintii spectatorii.
Iar la final, cu manutele noastre blande vom crea barcute si avioane de hartie, care sa ne poarte spre cele mai frumose aventuri de vacanta.
Pregatim o vacanta de neuitat in care fiecare intalnire va fi o frumosa amintire care ne va aminti cu bucurie de copilarie🪁
Cand: duminica, 21 Iunie, h: 11.00am
Unde: @cloud98coffee
Varsta: 3-9 ani
Durata: 90 minute
Investitie: 100 lei (include materiale, apa, cafea, gustare)*
Abonament: 360 lei/4 ateliere
*Participarea se face doar cu rezervare prealabila, cu cel putin 24h inainte.

Favorite

Acrografica
2026-06-21 11:00 - 12:30 | Circul Metropolitan Bucuresti, Aleea Circului 15, București 021103, București, Sector 2, 021103
O Desfășurare Electrizantă de Abilități și Energie – ACROGRAFICA
Bine ați venit în universul uimitor al spectacolului “Acrografica”! Cu o paletă de numere alerte de acrobație și dresaj executate de profesioniști ai arenei, acest spectacol te captivează din prima clipă cu o explozie de culoare, ritmuri sincopate și prezențe electrizante ale splendidelor cabaline care încununează acest show incredibil.
“Acrografica” aduce pe scenă un melanj savuros de umor, numere spectaculoase și prezențe memorabile ale artiștilor care ard pe arenă ca niște adevărate staruri. Vizualurile de excepție transformă spațiul într-o poveste fascinantă, în timp ce coloana sonoră te ține alert și te cucerește prin ritmul, versatilitatea și forța sa.
“Acrografica” este un show actual și tulburător, care scrie cu emoție și energie magia sub cupola circului.
Vă informăm că, în conformitate cu prevederile articolului 21 din legea 448 / 2006, privind protecția și promovarea drepturilor persoanelor cu handicap, instituția acordă gratuități în limita locurilor disponibile. Acordarea gratuităților, cât și accesul la spectacole se va face numai pe bază de programare și în baza unor documente doveditoare.
Durata spectacol 100 minute (inclusiv pauza)
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Pe urmele lui Harry Potter
2026-06-21 11:30 - 14:30 | Parcul Herăstrău, Şoseaua Pavel D. Kiseleff 28B, București 011347, București, Sector 1, 011347, Romania
Explorăm lumea magică! Citim despre detectivii celebri, rezolvăm mistere și învățăm tehnici de investigație. Lucru în echipă garantat!
Potrivit pentru: Harry Potter, mistere, logică
Ce învățăm: rezolvare mistere prin deducții și argumente logice, exerciții pentru îmbunătățirea memoriei
11:30 Loc de întâlnire: Parcul Herastrău, intrarea de la Arcul de Triumf
3h | 10-15 сорii | Min. 7 ani
Ghid profesionist
Preț: 150 lei / (incluse toate activitățile)
Transfer bancar / online
11:45 Parcul devine spațiul unde vom explora lumea incitantă a lecturii. Vedetele clubului de lectură vor fi personajele din poveștile cu Harry Potter. Prin intermediul lecturii, copiii și adolescenții vor putea afla metodele și tehnicile pe care personajele le folosesc pentru a descoperi indiciile care duc la soluționarea cazurilor. Vom merge împreună pe urmele lor și vom face împreună descoperiri și vom rezolva mistere.
13:15 Participanții la circuit vor fi împărțiți în două echipe. Fiecare echipă va încerca să găsească soluții pentru investigația inițiată în text de către personaj. Copiii și adolescenții vor da frâu liber imaginației și vor interacționa într-un mod constructiv, învățând cât de important este lucrul în echipă. De asemenea, fiecare echipa va încerca să creioneze cât mai exact micile magii și experimente.
14:30 Întâlnire cu părinții în fața Parcului Herăstrău, Intrarea Arcul de Triumf.
Snack vă rugăm să pregătiți: 1 sendviș și 1 sticlă cu apă / copil.
Favorite

Ateliere de duminică la Ferma Pedagogică
2026-06-21 11:30 - 16:00 | Ferma Pedagogică Săbăreni, Strada Tineretului nr 53, 087153 Săbăreni, București, Săbăreni, 087153, Romania
Ateliere de duminică la Ferma Pedagogică
Duminică, 21 iunie, te așteptăm la fermă pentru o zi creativă, în aer liber, cu ateliere pentru copii, animale, joacă și timp petrecut în natură.
Program ateliere copii:
11:30, Bakery 1
Atelier de covrigi la cuptor cu lemne
13:30, Modelaj în lut
Atelier creativ pentru copii
14:30, Bakery 2
Atelier de mini pizza la cuptor cu lemne
Preț atelier: 20 lei/copil/atelier
Taxă intrare fermă: 25 lei/persoană
Minigolf: 30 lei/persoană, acces 2 ore
În fermă vă puteți bucura de animalele domestice, locurile de joacă, spațiile verzi și atmosfera relaxată de duminică.
Locație: Ferma Pedagogică, Săbăreni
Pentru detalii și rezervări, scrie-ne pe WhatsApp: 0758 036 363
Locurile la ateliere sunt limitate.
Te așteptăm la fermă!

Favorite

Atelier de creație pentru copii - Jocuri de linii
2026-06-21 12:00 - 13:00, 2026-06-21 13:30 - 15:00 | MARe/Muzeul de Artă Recentă, Bulevardul Primăverii 15, București 011971, București, Sector 1, 011971
Trainer: Mimi Pleșoianu, artist vizualCumpără bilet (100 lei) >>https://tickets.mare.ro//?p=event&e=38473
În cadrul acestui atelier creativ, vom lucra în sălile de expoziție, înconjurați de picturile impresionante ale artistului contemporan Bernard Frize. Vom observa juxtapunerea culorilor, dinamica liniilor și repetițiile jucăușe de ritmuri. Cum credeți că reușește artistul să redea senzația de curgere și mișcare prin procedee plastice atât de simple?
Odată ce plimbarea noastră în expoziție s-a încheiat, ne vom așeza confortabil și vom realiza desene folosind creioane colorate, carioci, pixuri și pasteluri uleioase. Vom învăța despre tipurile de linii și despre felul în care acestea pot influența dinamica compozițională. De asemenea, vom pune imaginația la treabă pentru a găsi în rețelele noastre de linii, personaje sau peisaje ascunse.
Îi așteptăm cu drag pe cei mici la o activitate interactivă și plină de culoare!
În cadrul atelierului, copiii vor învăța:* noțiuni de bază despre tehnica desenului* informații interesante despre arta lui Bernard Frize* noțiuni de cromatică și compoziție* cum să îți folosească atnția și imaginația în procesul creativ
Cumpără bilet (100 lei) >>https://tickets.mare.ro//?p=event&e=38473

Favorite

Atelier de povești și pictură în limba germană (4-10 ani)
2026-06-21 12:00 - 13:00 | Wonderversity, Strada Frosa Sarandy 1, București 011231, București, Sector 1, 011231, Romania
🐻💧 Dr. Brumm s-a blocat. În acvariul peștișorului auriu! Lui Pottwal nu-i place deloc asta, face bule și se agită. De aceea, Dr. Brumm amețește și calcă în stropitoare. Peștișorul e isteț și știe cum să se elibereze de stropitoare, dar ursul aterizează în oala cu lapte…

🇩🇪📖 Atelierele de povești și pictură în limba germană îmbină bucuria lecturii cu cea a exprimării artistice. Acestea au loc săptămânal.
🧩🗣️ Printr-o serie de activități distractive și interactive, copiii își vor îmbogăți vocabularul în limba germană și își vor antrena inteligența emoțională.
👩🏼‍🏫🪄 Activitățile sunt ghidate cu bucurie de Georgiana Armășel, un cadru didactic dedicat, cald și cu peste 12 ani de experiență pedagogică.
🇩🇪💬 Atelierul se adresează copiilor 4-10 ani, de la grădinițele și școlile germane, sau celor cu un nivel de limbă mediu-avansat.

🗓️ Duminică: 21.06.2026
🕛 Ora 12:00-13:00
📍 Wonderversity: str. Frosa Sarandy, nr. 1, bl. 33, sc. A, et. 6, ap. 24, sector 1
⭐️ Tariful de 80 lei/atelier include materiale didactice, fructe, gustări, apă, ceai.
🔖 Abonamentul de 4 ateliere este 280 lei, iar valabilitatea acestuia este de 60 zile. Atelierele se pot cumula cu cele de engleză.
☕️ Părinții se pot relaxa la o cafea sau un ceai din partea casei.

Înscrieri și alte detalii:
📲 0745 829 532
📨 info@wonderversityedu.com
💻 wonderversityedu.com

Favorite

Picnic de Sânziene
2026-06-21 16:00 - 21:00 | Muzeul de Artă Populară “Nicolae Minovici”, Strada Doctor Nicolae Minovici 1, București 013712, București, Sector 1, 013712, Romania
Alege o pătură colorată și vino la Picnic de Sânziene, în grădina Vilei cu Clopoței de la Fântâna Miorița.
Pe 20 și 21 iunie ne întâlnim la Muzeul de Artă Populară Dr. Nicolae Minovici pentru două după-amiezi cu muzică, tururi ghidate, ateliere creative, activități pentru copii și oameni care aleg să petreacă începutul verii într-unul dintre cele mai frumoase colțuri ale orașului. Program realizat în parteneriat cu ARCUB – Centrul Cultural al Municipiului București
Muzeul construit de doctorul Nicolae Minovici este unul dintre locurile care te surprind de fiecare dată când îi treci pragul. Cunoscută de bucureșteni drept Vila cu Clopoței, casa adăpostește una dintre cele mai valoroase colecții de artă populară din România și spune povestea unui om care a crezut că patrimoniul merită păstrat și împărtășit.
Dacă vrei să afli ce se întâmplă în fiecare săptămână în muzee și să primești programul Weekend Sessions, te poți abona aici:[www.weekendsessions.ro/newsletter.html](http://www.weekendsessions.ro/newsletter.html)
PROGRAMSÂMBĂTĂ, 20 IUNIE16:00 & 17:00 | Tur ghidat: Colecția unui vizionar excepționalcu Mădălina Manolache, muzeograf MMBRezervări: [contact@weekendsessions.ro]16:00-21:00 | Expoziție efemeră & ateliere creativeMaria-Chira Tudoran (chira.artwork), Octavia Briciag (octaviabriciag), Codruța Brișan (by forest), Valentina Barbieru, Anaid Noimiș, Lăcrămioara Tănase16:00-20:00 | Atelier de modelaj în lut, pt copii 4+ ani, pret 50 lei – Oameni și Lut16:00-21:00 | Atelier de suveniruri dulci pt oameni mici si mari, pt copii 2+ ani, pret 50 lei per accesoriu – JOYa by Dana Nedelcu16:00-21:00 | Atelier creativ comori pentru hăinuțe, părinte și copil 3+ ani, pret 30 lei – Anaid Noimis16:00-21:00 | Kids corner senzorial, pret 45 lei – Imaginarium Lab16:00-21:00 | The Shape of play, atelier de artă colaborativa, pret 45 lei – Imaginarium Lab16:00-21:00 | „Grădina cu Zâne dă mai departe” – punct de colectare si schimb haine în stare bună rămase mici pentru copiii preșcolari – Asociația Gradina cu Zane16:00-20:00 | Facepainting pentru copii, preț 35 lei – Imaginarium Lab17:00-18:00 | Recital de pianIoana Catinca Ungureanu și elevii Școlii de Muzică Armonia Mundi18:00 | Vernisaj – Metamorfoze Textile 202618:00-19:00 | Concert de harpă – Mariana Tudor19:30-20:30 | Concert jazz & bossa novaMara Halunga & Cauê De Marinis Project
DUMINICĂ, 21 IUNIE16:00 & 17:00 | Tur ghidat: Colecția unui vizionar excepționalcu Ionuț Banu, muzeograf MMBRezervări: [contact@weekendsessions.ro](mailto:contact@weekendsessions.ro)16:00-21:00 | Expoziție efemeră & ateliere creativeMaria-Chira Tudoran (chira.artwork), Octavia Briciag (octaviabriciag), Codruța Brișan (by forest), Valentina Barbieru, Anaid Noimiș, Lăcrămioara Tănase, Roxana Luca (diedra.ro)16:00-20:00 | Atelier de modelaj în lut, pt copii 4+ ani, pret 50 lei – Oameni și Lut16:00-21:00 | Atelier de suveniruri dulci pt oameni mici si mari, pt copii 2+ ani, pret 50 lei per accesoriu – JOYa by Dana Nedelcu16:00-21:00 | Atelier creativ comori pentru hăinuțe, părinte și copil 3+ ani, pret 30 lei – Anaid Noimis16:00-21:00 | Kids corner senzorial, pret 45 lei – Imaginarium Lab16:00-21:00 | The Shape of play, atelier de artă colaborativa, pret 45 lei – Imaginarium Lab16:00-21:00 | „Grădina cu Zâne dă mai departe” – punct de colectare si schimb haine în stare bună rămase mici pentru copiii preșcolari – Asociația Gradina cu Zane16:00-20:00 | Facepainting pentru copii, preț 35 lei – Imaginarium Lab17:00-18:00 | Recital de pianIoana Catinca Ungureanu și elevii Școlii de Muzică Armonia Mundi18:30-19:30 | Concert de harpă – Mariana Tudor19:30-20:30 | Concert jazz & bossa novaMara Halunga & Cauê De Marinis Project
INFORMAȚII UTILEAcces în grădină: 15:30Accesul în grădină este inclus în biletul muzeului:20 lei / adult, gratuit pentru copiii sub 7 aniBiletele se achiziționează direct de la muzeu.
Partenerii de picnic pregătesc băuturi și gustări pentru după-amiezile de vară: Șpritzoteka (Aqua Carpatica, Domeniile Sâmburești, spumante, cocktailuri de vară, bere și gustări), Refresh Van (fresh-uri, cafea și limonadă), Voyage Kombucha, Berero, Gelateria La Giuggiola, Oaaa senzatie IceCream și Baker House pentru quiche-uri, sărătele, cookies, madeleine și paine proaspătă numai bună pentru picnic.
În cadrul evenimentului vor fi realizate fotografii și materiale video pentru comunicarea proiectului Weekend Sessions și a partenerilor săi.

Favorite

Bubble Show
2026-06-21 16:00 - 22:00 | EggLand, Șoseaua București - Târgoviște 700, 137180 Crevedia, București, Crevedia, 137180, Romania
Duminică, 21 iunie, vă așteptăm la Eggland pentru o zi plină de distracție!
Suntem deschiși între 10:00 și 22:00, iar copiii se pot bucura de: Tiroliană Trambulină Tobogan gonflabil Loc de joacă Jocuri interactive Popcorn Și multe alte surprize!
De la ora 16:00 încep activitățile speciale: Animator Show cu baloane gigant Mașina de baloane de săpun Vată pe băț
Acces: 100 lei/copil Adulții au acces gratuit.
Locurile sunt limitate, așa că vă recomandăm să faceți rezervare din timp dacă doriți să participați!
Vă așteptăm la Eggland pentru o zi memorabilă!
Favorite

Ocean Glow – Pictură fluorescentă pentru copii
2026-06-21 17:00 - 18:00 | Kidstop Academy, Strada Constantin Moise 18, București 061344, București, Sector 6, 061344
Ocean Glow – Pictură fluorescentă pentru copii

Pe 21 iunie, între 17:00 și 19:00, îi invităm pe cei mici la KidsTop Academy să pășească într-o lume magică, unde meduzele, peștii și algele prind viață în culori neon!

Ce îi așteaptă?
Copiii vor realiza propria pictură fluorescentă pe pânză, descoperind la final efectul spectaculos al luminii UV, care transformă fiecare creație într-un adevărat ocean strălucitor.

Programul atelierului:
• 17:00 – 18:00 – Atelier de pictură fluorescentă „Ocean Glow”
• 18:00 – 19:00 – O oră de joacă liberă în spațiul KidsTop Academy

Inclus în prețul de 100 lei:
Toate materialele necesare atelierului
Apă și fructe proaspete pentru copii
Apă, cafea și ceai pentru părinți
O oră de joacă liberă după atelier

Recomandat copiilor cu vârsta de peste 3 ani.

Locație: KidsTop Academy, Str. C-tin Moise nr. 18, București
Rezervări: 0799 554 265

Locurile sunt limitate! Oferă-i copilului tău o experiență creativă și distractivă, într-o atmosferă plină de culoare și magie!

Favorite

Fata babei și Fata moșului
2026-06-21 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
3-6 ani
Competiția între oameni începe încă din primii ani de viață și este mai cu seamă accentuată în familiile în care sunt mai mulți frați. În povestea Fata babei și fata moșului, această luptă dintre cele două fete se răsfrânge și asupra părinților, iar în general poate fi privită ca o dualitate între bine și rău. Cum se rezolvă toate aceste conflicte aflăm împreună în sala de teatru urmărind un spectacol plin de umor, muzică și dans.
Două surori se vor întâlni cu o cățelușă, un păr, o fântână și un cuptor cu lemne pe drumul lor spre maturizare. Vor avea probe lesne de trecut pentru cei harnici, dar dificile pentru cei leneși. Șapte văi și-o vale adâncă sunt suficiente pentru a o înzestra pe fata moșului cu răbdare și bunătate. Despre fata babei nu am putea spune același lucru. Buna credință este ultima probă pe care surorile trebuie să o treacă.
„În viziunea pe care o propun publicului regăsim particularități umane, general valabile, precum: bunătatea, blândețea, patosul, bucuria, dar și răutatea; toate acestea redate într-o cheie comică. Personal, consider bunătatea și blândețea virtuți necesare pentru educația copiilor de azi, viitorii adulți de mâine. Îmi place să cred că direcția unei societăți este dată în primul rând de educația copiilor. De aceea, educația devine un pilon important al acestui spectacol, iar acțiunea spectacolului am gândit-o sub forma unei interacțiuni cu publicul, pentru a-i introduce cât mai bine în atmosfera și în povestea spectacolului.” (Vera Linguraru, actriță)
Favorite

Seară de astronomie
2026-06-21 18:30 - 23:00 | Parcul Circului, Aleea Circului 15, București 021103, București, Sector 2, 021103, Romania
Seară de astronomie în Parcul Circului din Bucuresti

Duminică ne întâlnim pentru o seară dedicată copiilor curioși și tuturor celor care încă mai ridică privirea spre cer.

Vom începe cu o prezentare interactivă despre Lună, Sistemul Solar și explorarea spațiului în foaierul de la Circul Metropolitan Bucuresti, iar după lăsarea serii vom observa cerul prin telescop. Vom avea și proiecție pe ecran, astfel încât toți participanții să poată urmări observațiile astronomice.

Evenimentul este recomandat în special copiilor de vârstă școlară, dar sunt bineveniți și părinții, bunicii sau orice alt explorator al Universului.

Dacă vremea nu ține cu noi, nu anulăm întâlnirea. Continuăm partea educativă folosind imagini și fotografii astronomice și vom reprograma observațiile atunci când cerul va coopera.

De la ora 17:00 lansăm Biblioteca de la Circ: donezi o carte și le poți citi pe toate celelalte.

Pentru detalii, actualizări și organizare vă invităm în grupul Părinți și Copii din Lacul Tei: https://chat.whatsapp.com/HFwbomBHxbDH08UNRMylsj

Dacă aveți prieteni sau vecini interesați, îi puteți invita direct în grup.

Ne vedem duminică sub stele!

Favorite

Tabăra Urbană De-a Arhitectura
2026-06-22 08:30 - 16:00 | Ordinul Arhitecților din România, Strada Sfântul Constantin 32, 010219 București, București, Sector 1, 010219, Romania
Orașul ne este casă și acasă. Dar cât de bine ne cunoaștem unii pe alții? Știm ce ne leagă, cum ne influențăm sau cine mai locuiește lângă noi?
Tabăra urbană, inspirată din cursurile „De-a arhitectura mini” și „De-a arhitectura în orașul meu”, le oferă copiilor activități și ateliere prin care vor explora orașul. Vor descoperi lumea urbană prin expediții, prezentări și proiecte hands-on. Prin desen, modelaj și bricolaj, copiii vor imagina un cartier sau un fragment de oraș ideal pentru ei și prietenii lor.
Cine?Copii cu vârste între 7 și 9 ani.
Ce se întâmplă în tabăra urbană?Între 22 și 26 iunie 2026, timp de 5 zile, Asociația De-a Arhitectura îi invită pe copii să pornească într-o adevărată călătorie prin oraș. Tabăra începe cu o expediție, pentru că nu putem vorbi despre oraș fără să-l explorăm mai întâi.
În cele 5 zile, copiii vor desena hărți mentale și vor discuta despre spații publice și private, spații verzi, parcuri, grădini, funcțiunile clădirilor și reperele orașului, dar și despre locuitorii orașului și activitățile acestora. Copiii vor găsi răspunsuri la întrebări precum: Cum influențăm mediul construit? Cum îl putem îmbunătăți? Ce responsabilități avem față de orașul nostru?
Prin discuții ghidate, jocuri de rol și prezentări interactive, copiii își vor dezvolta abilitățile de comunicare, analiză, exprimare și gândire critică. Vor face legături între cauză și efect în mediul înconjurător și vor lucra în echipă, dezvoltându-și spiritul de observație și creativitatea.
Tabăra se va încheia cu un atelier practic pentru pregătirea prezentărilor finale și cu o expoziție a proiectelor realizate de copii în cele 5 zile. La expoziție, copiii își vor prezenta proiectele în fața familiilor și a echipei De-a arhitectura, exersând prezentarea publică, o abilitate care poate fi dificilă chiar și pentru adulți.
Structura unei zilei de tabără:
Orele 9:00-12:00, atelier + gustare,Orele 12:00-13:00, pauză de masă și relaxare (prânzul este inclus),Orele 13:00-16:00, atelier + gustare,Jocuri de energizare în aer liber.
Tabăra urbană este coordonată de arh. Ioana Rizea, cu o experiență îndelungată în lucrul cu copiii, atât la clasă, în programele De-a arhitectura din școli, cât și la atelierele din Clubul De-a arhitectura. Activitățile din tabăra urbană vor fi îndrumate de arhitecți din echipa De-a arhitectura. Grafica este realizată de arh. Veronica Sava.
Cum mă înscriu?Înscrierile se realizează pe platforma De-a arhitectura, aici:https://portal.de-a-arhitectura.ro/main/events/2743/details , în limita a 15 locuri disponibile. Pentru a rezerva un loc, este nevoie să vă creați un cont pe platformă, care poate fi folosit ulterior și pentru alte înscrieri. Tabăra urbană de 5 zile are un cost de 900 RON/copil. Plata se face odată cu înscrierea pe platformă. Vă rugăm verificați-vă email-ul pentru confirmarea înscrierii. Dacă nu primiți un email de confirmare, vă rugăm să ne scrieți la adresa: office@de-a-arhitectura.ro.
Dacă înscrieți mai mult de un copil în tabără, fratele sau sora beneficiază de o reducere de 5%.
După ocuparea tuturor locurilor, vom accepta 3 copii pe lista de așteptare. Pentru înscriere pe lista de așteptare, ne puteți scrie la office@de-a-arhitectura.ro.
Politica de restituire:⌂ În cazul în care efectuați plata și atelierul este anulat din motive care țin de organizatori, suma va fi restituită integral. Tabăra urbană va avea loc cu un minim de 10 copii participanți. Vom anunța situația înscrierilor pe 15 iunie 2026.⌂ În cazul în care efectuați plata și anulați participarea la activitate din diferite motive, se va reține o sumă de 300 lei, echivalentul taxei de organizare, al costurilor de achiziție a materialelor, al costurilor de catering etc.
Puteți afla mai multe despre activitățile noastre dacă vă abonați la newsletterul lunar Doza De-a arhitectura, aici: https://www.de-a-arhitectura.ro/#footer-ro.
Când?Între 22-26 iunie 2026, de luni până vineri, zilnic între orele 8:30-16:00.
Unde?Filiala Teritorială București a Ordinului Arhitecților din România (OARB), str. Sf. Constantin, nr. 32, sector 1, București.
Vă invităm să descoperim împreună, timp de 5 zile, lumea arhitecturii și a mediului construit!
Favorite
